**ประกาศองค์การบริหารส่วนตำบลคำเนียม**

**เรื่อง ราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดิน**

**และสิ่งปลูกสร้าง ประจำปี 2563 ภ.ด.ส.1**

………………………...........................................................

อาศัยตามความในมาตรา 39 แห่งพระราชบัญัญัติภาษีที่ดินและสิ่งปลูกสร้าง พ.ศ.2562ประกอบกับข้อ 1 ของกฎกระทรวงกำหนดหลักเกณฑ์และวิธีการประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ.2562 องค์การบริหารส่วนตำบลคำเนียมจึงประกาศราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้าง ปี 2563 ดังนี้

ราคาประเมินทุนทรัพย์ อัตราภาษี และรายละเอียดอื่นในการจัดเก็บภาษีที่ดินและสิ่งปลูกสร้างที่แนบมาพร้อมนี้

จึงประกาศให้ทราบโดยทั่วกัน

ประกาศ ณ. วันที่ 1 เมษายน พ.ศ. ๒๕๖๓

(นายพลทวี พันธ์วิไล)

นายกองค์การบริหารส่วนตำบลคำเนียม

**ประกาศองค์การบริหารส่วนตำบลคำเนียม**

**เรื่อง กำหนดระยะเวลาสำรวจที่ดินและสิ่งปลูกสร้าง**

**ตามพระราชบัญญัติภาษีที่ดินและสิ่งปลูกสร้าง พ.ศ.2562**

………………………...........................................................

ด้วยองค์การบริหารส่วนตำบลคำเนียม จะดำเนินการสำรวจที่ดินและสิ่งปลูกสร้างที่ตั้งอยู่ภายในเขตองค์การบริหารส่วนตำบลคำเนียม เพื่อประโยชน์ในการประเมินและการจัดเก็บภาษีที่ดินและสิ่งปลูกสร้าง ตามพระราชบัญญัติภาษีที่ดินและสิ่งปลูกสร้าง พ.ศ.2562 โดยกำหนดระยะเวลาดำเนินการ ดังกล่าวตั้งแต่ วันที่ 1 พฤศจิกายน 2562 เป็นต้นไป

ดังนั้น จึงขอความร่วมมือและอำนวยความสะดวกจากเจ้าของหรือผู้ครอบครองที่ดินและสิ่งปลูกสร้างที่ตั้งอยู่ภายในเขตองค์การบริหารส่วนตำบลคำเนียม โปรดให้ข้อมูลกับพนักงานสำรวจขององค์การบริหารส่วนตำบลคำเนียม เช่น ข้อมูลเกี่ยวกับประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้าง รายละเอียดอื่น รวมทั้งเอกสารหลักฐานต่าง ๆ ที่เกี่ยวข้อง ต่อไป

จึงประกาศให้ทราบโดยทั่วกัน

ประกาศ ณ. วันที่ 17 ตุลาคม พ.ศ. ๒๕๖2

(นายพลทวี พันธ์วิไล)

นายกองค์การบริหารส่วนตำบลคำเนียม

**ประกาศองค์การบริหารส่วนตำบลคำเนียม**

**เรื่อง ราคาประเมินทุนทรัพย์ของที่ดินและสิ่งปลูกสร้าง(ภ.ด.ส.1)ประจำปี พ.ศ.2563**

....................................

อาศัยอำนาจตามความใน มาตรา 39 ตามพระราชบัญญัติภาษีที่ดินและสิ่งปลูกสร้าง พ.ศ.2562 ประกอบกับระเบียบกระทรวงมหาดไทยว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ.2562 ให้องค์กรปกครองส่วนท้องถิ่นประกาศราคาประเมินทุนทรัพย์ที่ดินและสิ่งปลูกสร้างอัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองส่วนท้องถิ่นก่อนวันที่ 1 กุมภาพันธ์ของทุกปี ซึ่งรัฐมนตรีว่าการกระทรวงมหาดไทย เห็นชอบให้ขยายกำหนดเวลาดำเนินการภายในเดือนมิถุนายน 2563 ทั้งนี้ ตามหลักเกณฑ์และวิธีการที่กำหนดในกฎกระทรวง นั้น

กองคลัง องค์การบริหารส่วนตำบลคำเนียม จึงได้ดำเนินการจัดทำ ประกาศราคาประเมินทุนทรัพย์ที่ดินและสิ่งปลูกสร้าง ในเขตองค์การบริหารส่วนตำบลคำเนียม ประจำปี 2563 ให้ผู้เสียภาษีชำระภาษีตามแบบแจ้งประเมินภาษี ภายในเดือน สิงหาคม 2563 ณ องค์การบริหารส่วนตำบลคำเนียม

ทั้งนี้ หากท่านได้รับแจ้งประเมินภาษีที่ดินและสิ่งปลูกสร้างแล้ว เห็นว่าการประเมินไม่ถูกต้อง มีสิทธิ์ยื่นคำร้องคัดค้านต่อผู้บริหารเพื่อพิจารณาเห็นชอบกับคำร้องคัดค้านนี้ ให้มีสิทธิ์อุทธรณ์ต่อคณะกรรมการพิจารณาอุทธรณ์การประเมินภาษี โดยยื่นอุทธรณ์ต่อผู้บริหารท้องถิ่นในสามสิบวันตั้งแต่วันที่ได้รับแจ้งคำวินิจฉัยอุทธรณ์ ทั้งนี้ ตามมาตรา 73 และมาตรา 83 แห่งพระราชบัญญัติภาษีที่ดินและสิ่งปลูกสร้าง พ.ศ.2562

อนึ่ง เจ้าของที่ดินและสิ่งปลูกสร้างในเขตองค์การบริหารส่วนตำบลคำเนียม ที่ยังไม่ปรากฏรายชื่อตามบัญชีราคาประเมินทุนทรัพย์ของที่ดินและสิ่งปลูกสร้างนี้สามารถติดตามตรวจสอบข้อมูลได้ที่องค์การบริหารส่วนตำบลคำเนียม หากมีข้อสงสัย สอบถามได้ที่ กองคลัง องค์การบริหารส่วนตำบลคำเนียม โทรศัพท์หมายเลข 045-651488 ในวันและเวลาราชการ

จึงประกาศให้ทราบโดยทั่วกัน

ประกาศ ณ. วันที่ 30 เมษายน พ.ศ. ๒๕๖3

(นายพลทวี พันธ์วิไล)

นายกองค์การบริหารส่วนตำบลคำเนียม